open-index/open-wikipedia-markdown huggingface dataset:
বাংলাদেশ রেলওয়ে সরকারি উচ্চ বিদ্যালয়, সৈয়দপুর

**বাংলাদেশ রেলওয়ে সরকারি উচ্চ বিদ্যালয়, সৈয়দপুর** নীলফামারীর সৈয়দপুরে অবস্থিত। এটি একটি সরকারি শিক্ষাপ্রতিষ্ঠান। দিনাজপুর শিক্ষাবোর্ডের অধীন এই প্রতিষ্ঠানে মাধ্যমিক  শিক্ষা কার্যক্রম চালু রয়েছে।

## ইতিহাস
১৯৬৮ সালে এই প্রতিষ্ঠানটি স্থাপিত হয়। এটি মূলত প্রতিষ্ঠিত হয়েছিল সৈয়দপুর রেলওয়ে কারখানার কর্মচারী-কর্মকর্তা এবং রেলওয়ে এলাকার ছেলেমেয়েদের শিক্ষার সুবিধার্থে । প্রতিষ্ঠার শুরুতে  প্লে থেকে দশম শ্রেনী পর্যন্ত পাঠ্যেক্রম চালু করা হয়। পরে তা পরিবর্তন করে ষষ্ঠ থেকে দশম। প্রতিষ্ঠাকালে  ছাত্র এবং শিক্ষক সংখ্যা ছিলো যথাক্রামে ২৫০ এবং ২০ জন।

## ক্যাম্পাসের বর্ণনা
এর অবস্থান সৈয়দপুর কাঁচা বাজারের পাশে এবং সৈয়দপুর শহরের অবস্থিত।

## অবকাঠামো
এ প্রতিষ্ঠানে রয়েছে উন্নত ও আধুনিক অবকাঠামোগত সুবিধাদি। প্রতিষ্ঠানের তিনটি   ভবন রয়েছে। তিনটির মধ্যে একটি ভবনে  রয়েছে স্কুল লাইব্রেরি এবং পদার্থ, রসায়ন, জীববিদ্যা, কম্পিউটার বিজ্ঞান প্রভৃতি বিষয়ভিত্তিক গবেষণাগার।

## তথ্যসূত্র

বিষয়শ্রেণী:নীলফামারী জেলার বিদ্যালয়
বিষয়শ্রেণী:১৯৬৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৬৮-এ পূর্ব পাকিস্তানে প্রতিষ্ঠিত
ক্রিমিনাল

**ক্রিমিনাল**(ইংরেজিঃ Criminal) শব্দটি দ্বারা নিম্নের বিষয় সমূহ নির্দেশিত হতে পারে-

## টেলিভিশন ও চলচ্চিত্র

* দ্য ক্রিমিনাল - ১৯৬০ সালের ব্রিটিশ চলচ্চিত্র।
* দ্য ক্রিমিনালস - ১৯৬২ সালের অস্ট্রেলিয় টেলিভিশন চলচ্চিত্র বা টেলিফিল্ম।
* ক্রিমিনাল (১৯৯০-এর চলচ্চিত্র) - ১৯৯০ সালের বাংলাদেশি চলচ্চিত্র।
* ক্রিমিনাল (১৯৯৫-এর চলচ্চিত্র) - ১৯৯৫ সালের ভারতীয় তেলুগু ও মালায়ালাম চলচ্চিত্র।
* ক্রিমিনাল (২০১৬-এর চলচ্চিত্র) - ২০১৬ সালের হলিউড চলচ্চিত্র।

## সঙ্গীত

### ব্যান্ড

* ক্রিমিনাল (ব্যান্ড) - চিলির থ্র্যাশ মেটাল ব্যান্ড।

### সঙ্গীত

* ক্রিমিনাল (ফিয়োনা আপলের গান), ১৯৯৭
* ক্রিমিনাল (লিন্ডসে এল-এর গান), ২০১৭
* ক্রিমিনাল (ব্রিটনি স্পিয়ার্সের গান), ২০১১

## অন্যান্য

* ক্রিমিনাল (কমিক্স)

## আরো দেখুন

* ক্রিমিনোলজি - অপরাধ সংগঠনের কারণ বিষয়ক পড়াশুনা।
ই-ফু তুয়ান

থাম্ব|ই-ফু তুয়ান(২০১২)
**ই-ফু তুয়ান** (চীনা: 段義孚, জন্ম ৫ই ডিসেম্বর, ১৯৩০) একজন প্রখ্যাত চীনা আমেরিকান ভূতত্ববিদ। মানব ভূতত্ব বিষয়ে তাকে অন্যতম গুরুত্বপূর্ণ ব্যক্তিত্ব হিসেবে গণ্য করা হয়।
## প্রাথমিক জীবন এবং শিক্ষা
তিনি ১৯৩০ সালে চীনের তিয়ানজিনে এক ধনী পরিবারে জন্মগ্রহণ করেন। তিনি চীন, অস্ট্রেলিয়া, ফিলিপাইন এবং ইংল্যান্ডে শিক্ষালাভ করেছেন। তিনি লন্ডনের সিটি কলেজে ভর্তি হলেও, ১৯৫১ ও ১৯৫৫ সালে অক্সফোর্ড বিশ্ববিদ্যালয় থেকে বিএ এবং এমএ ডিগ্রি অর্জন করেন।  এরপর তিনি ক্যালিফোর্নিয়ায় যাত্রা করেন যেখানে তিনি ভূতাত্বিক বিজ্ঞানের বিষয়ে শিক্ষা অর্জন করেন। ১৯৫৭ সালে, তিনি ক্যালিফোর্নিয়া বিশ্ববিদ্যালয় থেকে পিএইচডি ডিগ্রি লাভ করেন ৷

## কর্মজীবন

১৯৫৯ থেকে ১৯৬৫ সাল পর্যন্ত তিনি নিউ ম্যাক্সিকো বিশ্ববিদ্যালয়ে শিক্ষাদান করেন। অতঃপর তিনি ১৯৬৬ থেকে ১৯৬৮ সাল পর্যন্ত তিনি টোরেন্টো বিশ্ববিদ্যালয়ে শিক্ষকতা করেন।  ১৯৬৮ সালে মিনেসোটা বিশ্ববিদ্যালয়ে তিনি পূর্ণাঙ্গ অধ্যাপক হিসেবে শিক্ষকতা শুরু করেন। একইবছর তিনি গুইজেনহেম ফেলোশিপ অর্জন করেন। মিনেসোটায় অবস্থানের সময় থেকে মানব ভূতত্ব নিয়ে কাজগুলোর কারণে সকলের নিকট সুপরিচিত হয়ে ওঠেন। মূলত "ল্যান্ডস্কেইপ" নামক জার্নালে টোপোফিলিয়া বিষয়ে সম্পর্কিত একটি আর্টিকেলের মাধ্যমে তিনি সকলের নজরে আসেন ৷ ২০০৪ সালে "ডিয়ার কলিগ" নামক একটি চিঠিতে তিনি মানব ভূতত্ব ও মানবিক ভূতত্বের মধ্যে পার্থক্য আলোচনা করেন:

মিনেসোটায় প্রায় ১৪ বছর শিক্ষাকতা করার পর তিনি উইসকোসিনের মেডিসনে যাত্রা করেন এবং উইসকোসিন-মেডিসন বিশ্ববিদ্যালয়ে ভূতত্বের শিক্ষক হিসেবে শিক্ষকতা শুরু করেন। ১৮৮৬ সালে আমেরিকান অ্যাসোসিয়েশন, ২০০১ সালে ব্রিটিশ একাডেমি এবং ২০০২ সালে আমেরিকান একাডেমি কর্তৃক ফোলোশিপের জন্য নির্বাচিত হন।
তুয়ান উইকোসিন-মেডিসন বিশ্ববিদ্যালয়ে একজন অধ্যাপক। তিনি বিশ্ববিদ্যালয়ে মাঝে মাঝে বক্তৃতা প্রদান করেন। ২০০৮ সালে "হিউম্যান গুডনেস" এবং ২০১০ সালে "রিলিজিয়ন: ফ্রম প্লেস টু প্লেসনেস" নামে তার দুটি বই প্রকাশিত হয়। তিনি বর্তমানে উইসকোসিনের মেডিসনে বসবাস করেন ৷
## ব্যক্তিজীবন
ই-ফু তুয়ান সারাজীবনই একলা থেকেছেন। তিনি তার আত্মজীবনীতে প্রকাশ করেন যে তিনি একজন সমকামী। তুয়ান তার গবেষণার মধ্য কখনও তার জাতিগত দৃষ্টিভঙ্গি এবং যৌনজীবনের ছাপ পড়তে দেননি৷

## আলোচিত গ্রন্থপঞ্জি
* *রোমান্টির জিওগ্রাফি: ইন সার্চ অব দি সাবলাইন ল্যান্ডস্কেইপ* ২০১৩. উইসকোসিন ইউনিভার্সিটি প্রেস, মেডিসন, উইসকোসিন. 
* *রিলিজিয়ন:ফ্রম প্লেস টু প্লেসলেসনেস* ২০১০ সেন্টার ফর আমেরিকান প্লেস, শিকাগো। 
* *হিউম্যান গুডনেস* ২০০৮. উইসকোসিন ইউনিভার্সিটি প্রেস, মেডিসন, উইসকোসিন 
* *কামিং হোম টু চায়না* ২০০৭ মিনেসোটা ইউনিভার্সিটি প্রেস,মিনেপোসিস,মিনেসোটা 
* *প্লেস, আর্ট, এন্ড সেলফ* ২০০৪ ভার্জিনিয়া ইউনিভার্সিটি প্রেস, শিকাগো .
* *ডিয়ার কলিগ: কমন এন্ড আনকমন অবজারভেশনস* ২০০২ মিনেসোটা ইউনিভার্সিটি প্রেস,মিনেপোসিস,মিনেসোটা 
* *হু এম আই?: আত্মজীবনী* ১৯৯৯. উইসকোসিন ইউনিভার্সিটি প্রেস, মেডিসন, উইসকোসিন 

## তথ্যসূত্র

বিষয়শ্রেণী:১৯৩০-এ জন্ম
বিষয়শ্রেণী:চীনা ভূগোলবিদ
বিষয়শ্রেণী:মার্কিন ভূগোলবিদ
বিষয়শ্রেণী:চীনা বংশোদ্ভূত মার্কিন ব্যক্তি
বিষয়শ্রেণী:মানব ভূগোলবিদ
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:২০২২-এ মৃত্যু
বিষয়শ্রেণী:ব্রিটিশ অ্যাকাডেমির সভ্য
বিষয়শ্রেণী:টরন্টো বিশ্ববিদ্যালয়ের শিক্ষক
বিষয়শ্রেণী:উইসকনসিন-ম্যাডিসন বিশ্ববিদ্যালয়ের শিক্ষক
কার্পো (প্রাকৃতিক উপগ্রহ)

**কার্পো** () বা **বৃহস্পতি ৪৬** () হল বৃহস্পতির একটি প্রাকৃতিক উপগ্রহ। ২০০৩ সালে স্কট এস. শেপার্ডের নেতৃত্বাধীন হাওয়াই বিশ্ববিদ্যালয়ের একটি জ্যোতির্বিজ্ঞানী দল এই উপগ্রহটি আবিষ্কার করেন। ইতিপূর্বে এই উপগ্রহটিকে **এস/২০০৩ জে ২০** () নামে অভিহিত করা হয়েছিল। ২০০৫ সালের গোড়ার দিকে এটির প্রথম নামকরণ করা হয়।

কার্পোর ব্যাস প্রায় ৩ কিলোমিটার (১.৯ মাইল)। এটি গড় ১৭.১৪৫ জিগামিটার (১ কোটি মাইলের সামান্য বেশি) দূর থেকে ক্রান্তিবৃত্তের সঙ্গে ৫৬° নতিতে (বৃহস্পতির বিষুবরেখার সঙ্গে ৫৫°) এবং ০.৪৩১৬ উচ্চ উৎকেন্দ্রতায় ৪৫৮.৬২৫ দিনে বৃহস্পতিকে প্রদক্ষিণ করছে। ২০০৫ সালের মার্চ মাসে জিউসের (জুপিটার) কন্যা তথা অন্যতম হোরে কার্পোর নামানুসারে এই উপগ্রহটির নামকরণ করা হয়।

থেমিস্টো ও ভ্যালেটুডোর মতো এই উপগ্রহটিকেও একটি স্বতন্ত্র শ্রেণির একমাত্র সদস্য মনে করা হয়। এই কারণেই এই উপগ্রহটি কৌতুহলোদ্দীপক। ১৯৬২ সালে ইয়োশিহিদে কোজাই কর্তৃক আবিষ্কৃত কোজাই প্রভাবের ফলে কার্পো ও সমজাতীয় উপগ্রহগুলির কক্ষপথের নতি সীমাবদ্ধ থাকে। এই প্রভাবের ফলে কক্ষপথের নতি ও উৎকেন্দ্রতার মধ্যে একটি পর্যায়ক্রমিক বিনিময় শুরু হয়। নতি যদি যথেষ্ট বেশি হয়, তবে উৎকেন্দ্রতা এতটাই বৃদ্ধি পেতে পারে যে উপগ্রহটির পেরিয়াপসিস (বৃহস্পতির উপগ্রহের ক্ষেত্রে যাকে *পেরিজেন* বলা হয়) গ্যালিলীয় উপগ্রহগুলির (আইয়ো, ইউরোপা, গ্যানিমিড ও ক্যালিস্টো) অতি সন্নিকটে চলে আসতে পারে। উপগ্রহটি ক্রমে ক্রমে উক্ত উপগ্রহগুলির কোনওটির সঙ্গে ধাক্কা খেতে পারে অথবা পরস্পরের খুব কাছাকাছি চলে আসার ফলে বার্হস্পত্য জগতের বাইরে নিক্ষিপ্ত হতে পারে। পেরিয়াপসিস অয়নচলনের পর্যায়টি (পিডব্লিউ) হল ৬৮ লক্ষ বছর।

## তথ্যসূত্র

## বহিঃসংযোগ
*বৃহস্পতির জ্ঞাত প্রাকৃতিক উপগ্রহসমূহ  (স্কট এস. শেপার্ড লিখিত)

বিষয়শ্রেণী:বৃহস্পতির  উপগ্রহ
বিষয়শ্রেণী:অনিয়তাকার উপগ্রহ
বিষয়শ্রেণী:স্কট এস. শেপার্ডের আবিষ্কার
বিষয়শ্রেণী:২০০৩-এ আবিষ্কৃত জ্যোতির্বৈজ্ঞানিক বস্তু
বিষয়শ্রেণী:প্রাকৃতিক উপগ্রহ
বিষয়শ্রেণী:অনিয়মিত প্রাকৃতিক উপগ্রহ
স ম বাবর আলী

**স ম বাবর আলী [[বাংলাদেশের]] খুলনা জেলার [[রাজনীতিবিদ]] ও মুক্তিযোদ্ধা যিনি তৎকালীন [[খুলনা-৯]] আসনের [[সংসদ সদস্য]] ছিলেন।

== প্রাথমিক জীবন ==
স ম বাবর আলী খুলনা জেলার পাইকগাছা উপজেলার গজালিয়ায় জন্মগ্রহণ করেন। তিনি বিএ ডিগ্রী অর্জন করেন। তার স্ত্রী ফিরোজা বেগম ১০ ডিসেম্বর ১৯৯১ সালে মৃত্যুবরণ করেন।

== রাজনৈতিক জীবন ==
স ম বাবর আলী মুক্তিযুদ্ধা ও মুক্তিযুদ্ধের সংগঠক ছিলেন। তিনি স্কুল থেকে তিনি রাজনৈতিক জীবন শুরু করেন। ১৯৭১ সালে খুলনা জেলা স্বাধীন বাংলা ছাত্র সংগ্রাম পরিষদের যুগ্ম আহ্বায়ক ছিলেন। একই সময় [[বি এল কলেজ]] ছাত্র সংসদের ভিপি ছিলেন তিনি। স্বাধীনতাযুদ্ধে ৯নং সেক্টরে আঞ্চলিক কমান্ডারের দায়িত্ব পালন করেছেন। ১৯৭২ সালে খুলনা জেলা ছাত্রলীগেরর সভাপতি হিসেবে দায়িত্ব পালন করেন। ১৯৭৩ সালের প্রথম জাতীয় সংসদ নির্বাচনে তিনি [[বাংলাদেশ আওয়ামী লীগ|বাংলাদেশ আওয়ামী লীগের]] প্রার্থী হিসেবে তৎকালীন [[খুলনা-৯]] আসন থেকে সংসদ সদস্য নির্বাচিত হন।

১৯৭৪ সালে যুবলীগ খুলনা জেলা শাখার সাধারণ সম্পাদক নির্বাচিত হন। ছিয়াত্তরে ২১ মাস এবং আটাশিতে পাঁচ মাস কারাভোগ করেন। তিনি  ১৯৮৫ সাল থেকে ১৯৯২ সাল পর্যন্ত মেয়াদে ও  পরে দ্বিতীয় দফায় ২০১৪ থেকে ২০১৮ [[পাইকগাছা উপজেলা|পাইকগাছা উপজেলার]] চেয়ারম্যান হিসেবে দায়িত্ব পালন করেন। 

== গ্রন্থ ==
স ম বাবর আলী ***স্বাধীনতার দুর্জয় অভিযান*''' নামক মুক্তিযুদ্ধ বিষয়ক ১টি গ্রন্থ রচনা করেন। যা ১৬ ডিসেম্বর ১৯৯১ সালে প্রথম প্রকাশিত হয়।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:খুলনার রাজনীতিবিদ
বিষয়শ্রেণী:বাংলাদেশ আওয়ামী লীগের সাবেক রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:সরকারি ব্রজলাল কলেজের প্রাক্তন শিক্ষার্থী
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:উপজেলা পরিষদের চেয়ারম্যান
বিষয়শ্রেণী:পাইকগাছা উপজেলার ব্যক্তি
এনায়েত আলী সানা

**এনায়েত আলী সানা** বাংলাদেশের খুলনা জেলার রাজনীতিবিদ ও মুক্তিযোদ্ধা যিনি তৎকালীন খুলনা-৮ আসনের সংসদ সদস্য ছিলেন।

## প্রাথমিক জীবন
এনায়েত আলী সানা খুলনা জেলার ডুমুরিয়া উপজেলার গজেন্দ্রপুর গ্রামে জন্মগ্রহণ করেন।

## রাজনৈতিক জীবন
এনায়েত আলী সানা মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন খুলনা-৮ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:সম্ভাব্য জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:খুলনা জেলার রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:ডুমুরিয়া উপজেলার ব্যক্তি
মাশওয়ানি

**মাশওয়ানি** (উর্দু: مشوانی) (মিশওয়ানি, মেশওয়ানি, বা মোশওয়ানি) আরব বংশোদ্ভূত পাখতুন উপজাতিটি মূলত দক্ষিণ এশিয়ার বিভিন্ন দেশে বসতি স্থাপন করেছে। তারা গৃহীত হয়ে আফগান এবং বংশোদ্ভুতভাবে আরব। তারা মাশওয়ানি, বনুরি, লুডিন, কাজমী (আলী আল কাজিম বিন ইসমাইল আরজের কারণে), রোগানী, জাফরি তাদের উপাধি হিসাবে ব্যবহার করে। মাশওয়ানিরা শিখ খালসা সেনাবাহিনীর বিরুদ্ধে লড়াইয়ে গুরুত্বপূর্ণ ভূমিকা পালন করেছিল এবং তাদের সময়ের নায়ক হিসাবে পরিচিত।
## জনমিতি
মাশওয়ানিরা মূলত আফগানিস্তান, পাকিস্তান, ইরান এবং ভারতের কিছু জায়গায় বসতি স্থাপন করেছে।
* আফগানিস্তানে তারা কনার এবং গজনি প্রদেশে বাস করে। 
* তারা পাকিস্তানের সব প্রদেশের বিভিন্ন শহরে বসতি স্থাপন করেছে। তাদের বেশিরভাগই খাইবার পাখতুনখোয়া প্রদেশের সোয়াবি, মর্দান, পেশোয়ার, সিরিকোট, দির, কোহাত, গাদওয়ালিয়ান, ডি আই খানে; বেলুচিস্তান প্রদেশের পাঞ্জপাই, পাঞ্জগুর, চমন ও কোয়েটা শহর; পাঞ্জাব শহরের শকরগড়, ফয়সালাবাদ এবং সারগোদায় এবং সিন্ধু প্রদেশের করাচি শহরে বসবাস করে।
* ইরানে মাশওয়ানিরা সিস্তান ও বালুচেস্তান প্রদেশের জাহেদান শহরে বাস করে। ভারতে তারা চন্ডীগড় ও দিল্লিতে বাস করে।
## সংস্কৃতি
মাশওয়ানিরা খুবই বন্ধুত্বপূর্ণ এবং আতিথেয়তার জন্য বিখ্যাত। মাশওয়ানিদের বেশিরভাগই পশতু কথক, সুতরাং পাখতুন সংস্কৃতি অনুসরণ করে এবং পাখতুনওয়ালি রীতি মেনে চলে। তারা পশতুনের ঐতিহ্যবাহী পোশাক সালোয়ার কামিজ পরিধান করে। মহিলারা শাল দিয়ে মাথা ঢেকে রাখে এবং পুরুষরা সাধারণত কুফি, পেশোয়ারী টুপি, পাগড়ি, সিন্ধি ক্যাপ বা পাকুলকে ঐতিহ্যবাহী পাগড়ি হিসাবে এবং পেশোয়ারী চপল জুতা হিসাবে পরে। তারা মুসলমান এবং তাদের ধর্ম হিসাবে ইসলামকে অনুসরণ করে।
## হরি সিং নলওয়ার পরাজয় (শিখ খালসা সেনাবাহিনী)

## উল্লেখযোগ্য মাশওয়ানি
শেখ সৈয়দ আদম বানুরি ষোড়শ শতাব্দীর একজন বিখ্যাত সুফি পণ্ডিত ছিলেন, যিনি বেনুরি গোত্রের  অন্যতম পূর্বপুরুষ। শেখ আদম বানুরী কালিমাতুল মা'আরিফ শিরোনামে মুজাদ্দিদ ও নকশবন্দিয়ার শিক্ষার উপর একটি বই লিখেছিলেন, তাঁর আরও দুটি রচনা, খুলাসাতু মা'আরিফ ও নিকাতুল আসরার, সূফী শিক্ষা এবং নকশবন্দিয়া তরিকার গুরুতের উপর অন্যান্য সুপরিচিত রচনা। সৈয়দ আদম বানুরী হিজাজে সর্বপ্রথম মুজাদ্দিদ শিক্ষার প্রচার করেছিলেন। তিনি "নিকাতুল আসরার" নামে তাঁর নিজের বইতে মাশওয়ানিতে তাঁর নিজের শিকড় সন্ধান করেছেন। মুহাম্মদ ইউসুফ বানুরী তাঁর এক নাতি ছিলেন, তিনি ছিলেন বিখ্যাত ইসলামী পণ্ডিত, জামিয়া উলূম-উল-ইসলামিয়ার প্রতিষ্ঠাতা এবং পাকিস্তানের ওয়াইফাক উল মাদারিস আল-আরাবিয়ার সাবেক সভাপতি। বিখ্যাত হাদিস পণ্ডিত মুহাম্মদ ইউসুফ বানুরির সম্মানে করাচি শহরের একটি শহর আল্লামা বানুরি শহর হিসাবে নামকরণ করা হয়েছে। 
* সিরাজুল হক, একজন বিখ্যাত পাকিস্তানি রাজনীতিবিদ। 
* পীর সাবির শাহ, খাইবার পাখতুনখোয়ার প্রাক্তন মুখ্যমন্ত্রী এবং একজন বিখ্যাত পাকিস্তানি রাজনীতিবিদ। 
* ইফতিখার আলী মুশওয়ানি, একজন পাকিস্তানি রাজনীতিবিদ।

## তথ্যসূত্র

বিষয়শ্রেণী:১০ম শতাব্দীর আফগান ব্যক্তি
২০১৫-এর হিন্দুকুশ ভূমিকম্প

অক্টোবর ২০১৫ হিন্দু কুশের ভূমিকম্প ছিল ৭.৫ মাত্রার ভূমিকম্প  যা দক্ষিণ এশিয়ায় ২৬ অক্টোবর ২০১৫ এ, ১৩:৩৯ এএফটি (১৪:০৯ পিকেটি; ১৪:৩৯ পূর্বাহ্নে; ০৯:০৯ ইউটিসি)  আফগানিস্তানের আলাকাহদারী-ই-কিরণ ওয়া মুঞ্জান, ৪৫ কিমি উত্তরের কেন্দ্রস্থল সহ  ২১২.৫ কিমি গভীরতায়। 

৫ নভেম্বর নাগাদ, অনুমান করা হয়েছিল যে কমপক্ষে ৩৯৯ জন মারা গিয়েছিল, বেশিরভাগ পাকিস্তানে।  পাকিস্তান, উজবেকিস্তান, তুর্কমেনিস্তান, তাজিকিস্তান এবং কিরগিজস্তানে কম্পন অনুভূত হয়েছিল।  [১৪] মার্কিন যুক্তরাষ্ট্রের ভূতাত্ত্বিক জরিপ (ইউএসজিএস) এর মতে, পাকিস্তান বিশ্বের সবচেয়ে ভূমিকম্পের সক্রিয় অঞ্চলে অবস্থিত।  পাকিস্তানের আজাদ কাশ্মীর উভয় অঞ্চল এবং ভারতের জম্মু ও কাশ্মীর রাজ্য এবং লখনউ পর্যন্ত এবং চীনের জিনজিয়াংয়ের কাশগার, আকসু, হোতান ও কিজিলসু অঞ্চলেও ভূমিকম্পের অনুভূতি অনুভূত হয়েছিল এবং ক্ষয়ক্ষতিও হয়েছিল আফগানিস্তানের রাজধানী কাবুলে খবর পাওয়া গেছে  নেপালের রাজধানী কাঠমান্ডুতেও ভূমিকম্প অনুভূত হয়েছিল।

## পটভূমি

## ভূমিকম্প

## ক্ষয়-ক্ষতি

## উদ্ধার এবং ত্রাণ

## আরো দেখুন

## তথ্যসূত্র

বিষয়শ্রেণী:২০১৫-এ ভূমিকম্প
বিষয়শ্রেণী:আফগানিস্তানে ভূমিকম্প
বিষয়শ্রেণী:পাকিস্তানে ভূমিকম্প
বিষয়শ্রেণী:ভারতে ভূমিকম্প
কেনেথ ওয়াল্টার

**কেনেথ আলেকজান্ডার ওয়াল্টার** (; জন্ম: ৫ নভেম্বর, ১৯৩৯ - মৃত্যু: ১৩ সেপ্টেম্বর, ২০০৩) ট্রান্সভাল প্রদেশের জোহেন্সবার্গ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬০-এর দশকের সূচনালগ্নে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **কেনেথ ওয়াল্টার**।

## খেলোয়াড়ী জীবন
১৯৫৭-৫৮ মৌসুম থেকে ১৯৬৫-৬৬ মৌসুম পর্যন্ত কেনেথ ওয়াল্টারের প্রথম-শ্রেণীর খেলোয়াড়ী জীবন চলমান ছিল। প্রাণবন্তঃ উদ্বোধনী বোলার হিসেবে খেলায় অংশ নিতেন। ১৮ বছর বয়সে দূর্দান্তভাবে খেলার জগতে প্রবেশ করেন। ১৯৫৭-৫৮ মৌসুমে সফররত অস্ট্রেলীয় একাদশের বিপক্ষে মুখোমুখি হন। নিজস্ব পঞ্চম বলেই কলিন ম্যাকডোনাল্ডকে আউট করাসহ জিম বার্ক ও রিচি বেনোকে বিদেয় করেন তিনি।

সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন কেনেথ ওয়াল্টার। সবগুলো টেস্টই নিউজিল্যান্ডের বিপক্ষে খেলেছিলেন তিনি। ৮ ডিসেম্বর, ১৯৬১ তারিখে ডারবানে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ২৬ ডিসেম্বর, ১৯৬১ তারিখে জোহেন্সবার্গে একই দলের বিপক্ষে সর্বশেষ টেস্টে অংশ নেন তিনি।

১৯৬১-৬২ মৌসুমে সফরকারী নিউজিল্যান্ডের বিপক্ষে ডারবান টেস্টে কলিন ব্ল্যান্ড ও পিটার পোলকের সাথে তার একযোগে টেস্ট অভিষেক পর্ব সম্পন্ন হয়। বেশ ভালোমানের খেলা উপহার দেন ও ৪/৬৩ লাভ করেন। কিন্তু, ওয়ান্ডারার্সে অনুষ্ঠিত নিজস্ব দ্বিতীয় টেস্টে তিনি আর একটিমাত্র উইকেটের সন্ধান পান। এরপর আর তাকে দলে রাখা হয়নি।

## ব্যক্তিগত জীবন
ক্রিকেট খেলার পাশাপাশি গল্ফার হিসেবেও সুনাম ছিল তার। ১৯৭২ সালের প্রেসিডেন্টস কাপের শিরোপা জয় করেন তিনি। ১৩ সেপ্টেম্বর, ২০০৩ তারিখে ৬৩ বছর বয়সে জোহেন্সবার্গের স্যান্ডটন এলাকায় কেনেথ ওয়াল্টারের দেহাবসান ঘটে।

## তথ্যসূত্র

## আরও দেখুন
* গডফ্রে লরেন্স
* মার্টিন হ্যানলি
* দক্ষিণ আফ্রিকান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 

বিষয়শ্রেণী:১৯৩৯-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:গটেংয়ের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
গাদীর খুমের ভাষণ

**গাদীর খুমের ভাষণ** (; ) বলতে নবী মুহাম্মাদ কর্তৃক খুম নামক পুকুরের () পাশে ৬৩২ খ্রিষ্টাব্দে তাঁর মৃত্যুর অনতিবিলম্ব পূর্বে প্রদত্ত একটি ভাষণকে বোঝানো হয়। শিয়া ঐতিহ্যমতে এই ভাষণে মুহম্মদ আলী ইবনে আবী তালিবকে তাঁর স্থলাভিষিক্ত ঘোষণা করেন এবং এর ঠিক পরপরই পবিত্র কুরআনের সর্বশেষ আয়াত  নাজিল হয় যার মাধ্যমে ইসলামকে পরিপূর্ণ দ্বীন হিসেবে ঘোষণা করা হয়।

## ঘটনা
মুসলমানেরা বিদায় হজ্জ থেকে ফেরার পথে গাদীর খুমের ঘটনাটি সংঘটিত হয়। শিয়া বিশ্বাসমতে একটি অতি গুরুত্বপূর্ণ বার্তা পরিবেশনের জন্য নবি মুহাম্মাদের নিকট কুরআনের একটি আয়াত নাজিল হয়। আয়াতটি-**৫ : ৬৭** یٰۤاَیُّهَا الرَّسُوۡلُ بَلِّغۡ مَاۤ اُنۡزِلَ اِلَیۡکَ مِنۡ رَّبِّکَ ؕ وَ اِنۡ لَّمۡ تَفۡعَلۡ فَمَا بَلَّغۡتَ رِسَالَتَهٗ ؕ وَ اللّٰهُ یَعۡصِمُکَ مِنَ النَّاسِ ؕ اِنَّ اللّٰهَ لَا یَهۡدِی الۡقَوۡمَ الۡکٰفِرِیۡنَ ﴿۶, অর্থ-হে রাসূল, তোমার রবের পক্ষ থেকে তোমার নিকট যা নাযিল করা হয়েছে, তা পৌঁছে দাও আর যদি তুমি না কর তবে তুমি তাঁর রিসালাত পৌঁছালে না। আর আল্লাহ তোমাকে মানুষ থেকে রক্ষা করবেন। নিশ্চয় আল্লাহ কাফির সম্প্রদায়কে হিদায়াত করেন না। এর ফলে নবী মুহাম্মাদ সবাইকে একত্র করে তিনি একটি দীর্ঘ ভাষণ দেন। ভাষণের এক পর্যায়ে তিনি সেই বিখ্যাত বিবৃতি *“[[মান কুনতু মওলা|মান কুনতু মাওলা ফাহাজা আলীউন মাওলা]]।”*, অর্থাৎ, **আমি যার মওলা ছিলাম, আলীও তার মওলা**— প্রদান করেন। শিয়ারা এই বাক্যকে মুহম্মদ কর্তৃক আলীকে তাঁর স্থলাভিষিক্ত মনোনয়ন বলে ব্যাখ্যা করেন, যদিও সুন্নিরা এ ব্যাপারে দ্বিমত পোষণ করেন। ধ্রুপদী আরবিতে *"মওলা"* অর্থ দুইটি, "মিত্র" অথবা "প্রভু"। সুন্নিরা মনে করে, মুহাম্মাদের এই ঘোষণায় শব্দটি "মিত্র" বা "বন্ধু" অর্থে ব্যবহৃত হয়েছে, অর্থাৎ ভাষণটির অর্থ "আমি যার মিত্র ছিলাম, আলীও তার মিত্র"। কিন্তু শিয়া ঐতিহ্যমতে, এখানে শব্দটির অর্থ "প্রভু" বা "নেতা"। সে হিসাবে বক্তব্যটির অর্থ দাঁড়ায়, "আমি যার নেতা (মুসলমানদের), আলীও তার নেতা", অর্থাৎ আলী মুসলমানদের নেতা। শিয়ারা মনে করে, মুহাম্মাদ এই বক্তব্যে ভবিষ্যতে মুসলিমদের নেতা বা তার মৃত্যুত্তোর আলীকে খলিফা হিসাবে মনোনীত করেছেন। শিয়া হাদিস অনুসারে এই ভাষণের অনতিবিলম্ব পরে কুরআনের সর্বশেষ আয়াত, অর্থাৎ সূরা আল-মায়িদাহর তৃতীয় আয়াত, নাজিল হয়:

## গুরুত্ব
শিয়া মুসলমানদের কাছে এটি ইসলামের পরিপূর্ণতা এবং মহানবী কর্তৃক সরাসরি আলির স্থলাভিষেক নির্দেশ করে।হিজরি সন অনুযায়ী প্রতি বছর এই দিনটিকে (১৮ জিলহজ্জ) শিয়া মুসলমানেরা ঈদুল গাদীর হিসেবে উদ্‌যাপন করে।

## আরও দেখুন
* মুহম্মদের স্থলাভিষেক
* আল-গাদীর
* ঈদুল গাদীর

## তথ্যসূত্র

বিষয়শ্রেণী:৬৩২
বিষয়শ্রেণী:৭ম শতাব্দীতে ইসলাম
বিষয়শ্রেণী:স্মরণীয় শিয়া দিবস
বিষয়শ্রেণী:আলী
বিষয়শ্রেণী:ইসলামের ইতিহাস
বিষয়শ্রেণী:শিয়া ইসলাম
স্লেট

**স্লেট** হল সূক্ষ্ম-দানাদার রূপক শিলা, যা ধূসর, সবুজ বা নীল-বেগুনি রংয়ের হয়ে থাকে। স্লেট উৎকৃষ্ট মানের দানাদার ফলিত রূপান্তরিত শিলা।
alt=|থাম্ব|একটি স্লেটের খন্ড (~৬সেন্টিমিটার লম্বা ও ৪সেন্টিমিটার উঁচু)
"স্লেট" শব্দটি স্লেট শিলা থেকে তৈরি বিভিন্ন ধরনের বস্তুুর ক্ষেত্রেও ব্যবহার করা হয়। এসব কাঠের মধ্যে ফ্রেমে আবদ্ধ ও করা হত, খড়ি দিয়ে নোটপ্যাড বা নোটিশ বোর্ড হিসাবে ব্যবহার করা হত, এবং বিশেষত পাব এবং ইনসে চার্জ রেকর্ডিংয়ের ক্ষেত্রে। "ক্লিন স্লেট" এবং "ফাঁকা স্লেট" শব্দগুলোর উৎপত্তি এসব ব্যবহার থেকেই।

## ব্যবহার
থাম্ব|স্লেট-মুখী চার্জ এবং বাড়ি, জার্মানী
থাম্ব|স্লেট টাইটেল ওয়ার্ক, জার্মানী
স্লেট ছাদে ব্যবহার করা যায়, যা স্লটার দ্বারা ইনস্টল করা হয়। স্লেটে দুটি ভাংগা লাইন রয়েছে - ক্লিভেজ এবং গ্রেইন। এগুলোর জন্য স্লেটকে যা পাতলা শীটে বিভক্ত করা সম্ভব হয়। আবার যখন ভাঙা হয়, তুলনামূলকভাবে সমতল এবং স্ট্যাকের সহজ থাকা অবস্থায় স্লেট একটি স্বাভাবিক আকৃতি বজায় রাখে।

## তথ্যসূত্র

বিষয়শ্রেণী:শ্লেট
বিষয়শ্রেণী:নির্মাণ উপাদান
বিষয়শ্রেণী:অস্তরক
বিষয়শ্রেণী:প্রাকৃতিক উপাদান
প্রথম বীর বল্লাল

**প্রথম বীর বল্লাল** (রাজত্ব ১১০২ – ১১০৮ খ্রিস্টাব্দ) হৈসল সাম্রাজ্যের রাজা হিসেবে এরিয়াঙ্গার স্থলাভিষিক্ত হন। তিনি জৈন বিশ্বাসের অনুসারী ছিলেন। চেঙ্গালভাস ও সান্থারাদের নিজের অধীন করা ছাড়া তাঁর শাসন ছিল সংক্ষিপ্ত ও অঘটনহীন। তিনি পশ্চিম চালুক্যদের আধিপত্যকে উৎখাত করার কিছু ব্যর্থ চেষ্টা করেন, পরে তিনি চালুক্য ষষ্ঠ বিক্রমাদিত্য-এর নিয়ন্ত্রণে আসেন।

সেনের মতে, তাঁর শাসন কাল ছিল ১১০০-১১১০ সাল পর্যন্ত এবং বেলুড় ছিল তার রাজধানী। হালেবিদুতে একটি বিকল্প রাজধানী ছিল।

## তথ্যসূত্র

## গ্রন্থপঞ্জি
* Dr. Suryanath U. Kamat, A Concise history of Karnataka from pre-historic times to the present, Jupiter books, MCC, Bangalore, 2001 (Reprinted 2002) OCLC: 7796041

বিষয়শ্রেণী:হৈসল সাম্রাজ্য
বিষয়শ্রেণী:হৈসল রাজবংশ
এরিয়াঙ্গা

**এরিয়াঙ্গা** (রাজত্ব ১০৯৮-১১০২ খ্রিস্টাব্দ) বিনয়াদিত্যের পুত্র ছিলেন এবং মালওয়ার ধারার বিরুদ্ধে তার অভিযানের সময় নিজেকে চালুক্যের অধীন হিসেবে চিহ্নিত করেন। হৈসল সাম্রাজ্যের রাজা হিসেবে তার শাসন সংক্ষিপ্ত হলেও তিনি যুবরাজ হিসেবে তা পিতার সেবা করেন। তিনি জৈন বিশ্বাসের অনুসারী ছিলেন।

## তথ্যসূত্র

* Dr. Suryanath U. Kamat, A Concise history of Karnataka from pre-historic times to the present, Jupiter books, MCC, Bangalore, 2001 (Reprinted 2002) OCLC: 7796041

বিষয়শ্রেণী:হৈসল রাজা
বিষয়শ্রেণী:হৈসল রাজবংশ
বিষয়শ্রেণী:জন্ম সাল অজানা
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:হৈসল সাম্রাজ্য
বিষয়শ্রেণী:১১০২-এ মৃত্যু
বিষয়শ্রেণী:ভারতীয় রাজশাসক
প্রথম নরসিংহ

**প্রথম নরসিংহ** () (রাজত্ব ১১৫২-১১৭৩ খ্রিস্টাব্দ) হৈসল সাম্রাজ্যের শাসক ছিলেন। তার অধিরাজ পশ্চিম চালুক্য সাম্রাজ্যের রাজা তৃতীয় তৈলপের বিরুদ্ধে তার বিজয় তার উত্তরসূরি এবং তার প্রধান উত্তরাধিকারদের দ্বারা স্বাধীনতা ঘোষণার পথ প্রশস্ত করে। তৃতীয় তৈলপ প্রথম নরসিংহ দ্বারা নিহত হন। তবে তিনি কলচুরি অধীনস্থ  দ্বিতীয় বিজ্জলকে মোকাবেলা করতে ব্যর্থ হয়েছেন। প্রথম নরসিংহ তার ছেলে দ্বিতীয় বীর বল্লাল দ্বারা উৎখাত হন।

## তথ্যসূত্র

* Dr. Suryanath U. Kamat, A Concise history of Karnataka from pre-historic times to the present, Jupiter books, MCC, Bangalore, 2001 (Reprinted 2002) OCLC: 7796041

## বহিঃসংযোগ
*কর্ণাটকের ইতিহাস 

বিষয়শ্রেণী:হৈসল রাজবংশ
বিষয়শ্রেণী:হৈসল সাম্রাজ্য
বিষয়শ্রেণী:১১৭৩-এ মৃত্যু
বিষয়শ্রেণী:হিন্দু রাজশাসক
বিষয়শ্রেণী:১২শ শতাব্দীর হিন্দু
ডেভিড জনসন

**ডেভিড জ্যুড জনসন** (; জন্ম: ১৬ অক্টোবর, ১৯৭১) কর্ণাটকের আরাসিকেরে এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে কর্ণাটক ও বেলাগাভী প্যান্থার্স দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **ডেভিড জনসন**।

## প্রথম-শ্রেণীর ক্রিকেট
১৯৯২-৯৩ মৌসুম থেকে ২০০১-০২ মৌসুম পর্যন্ত ডেভিড জনসনের প্রথম-শ্রেণীর খেলোয়াড়ী জীবন চলমান ছিল। ভারতীয় দলের ফাস্ট বোলারের ঘাটতি থাকায় ঘরোয়া পর্যায়ের ক্রিকেটে দূর্দান্ত ক্রীড়াশৈলী প্রদর্শনকারী ডেভিড জনসনকে অন্তর্ভুক্ত করা হয়। 
১৯৯৫-৯৬ মৌসুমের রঞ্জী ট্রফি প্রতিযোগিতায় কেরালার বিপক্ষে ১৫২ রান খরচায় ১০ উইকেট লাভ করেন। এটিই খেলায় তার ব্যক্তিগত সেরা ছিল। ফলশ্রুতিতে, দল নির্বাচকমণ্ডলীর দৃষ্টি আকর্ষণে সক্ষমতা দেখান।

## আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ডেভিড জনসন। ১০ অক্টোবর, ১৯৯৬ তারিখে দিল্লিতে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ২৬ ডিসেম্বর, ১৯৯৬ তারিখে ডারবানে স্বাগতিক দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি।

১৯৯৬ সালে দুই টেস্টে অংশ নিয়ে তিনটিমাত্র উইকেট লাভ করেছিলেন। তৎকালীন সময়ে ঘণ্টায় ১৫০ কিলোমিটার গতিবেগে বোলিং করে ভারতের দ্রুততম বোলার হিসেবে পরিগণিত হয়েছিলেন। ফিরোজশাহ কোটলা মাঠে সিরিজের একমাত্র টেস্টে অস্ট্রেলিয়ার বিপক্ষে অভিষেক পর্ব সম্পন্ন হয় তার। নিয়মিত ফাস্ট বোলার জাভাগল শ্রীনাথের আঘাতপ্রাপ্তিতে জনসনকে দলে রাখা হয়। কর্ণাটকের দলীয় সঙ্গী ভেঙ্কটেশ প্রসাদের সাথে বোলিং কর্মে অগ্রসর হন। দ্বিতীয় ইনিংসে মাইকেল স্ল্যাটারের উইকেট পেয়েছিলেন।

এরপর, দলের সাথে দক্ষিণ আফ্রিকা গমন করেন। তবে, একটিমাত্র টেস্ট খেলার সুযোগ পান। তবে, প্রথম-শ্রেণীর ক্রিকেটে খেলেছেন ২৮টি ও ৯৫ উইকেট লাভের পাশাপাশি ১০১ রানের অপরাজিত ও একমাত্র শতরানের ইনিংস খেলেছিলেন তিনি। দক্ষিণ আফ্রিকায় সিরিজের প্রথম টেস্টে অংশ নিয়ে হার্শেল গিবস ও ব্রায়ান ম্যাকমিলানকে আউট করেন।

তাকে কখনো আন্তর্জাতিক অঙ্গনের উপযোগী খেলা প্রদর্শন করতে দেখা যায়নি। মনোযোগহীনতাসহ বলের উপর নিয়ন্ত্রণহীনতাই দায়ী ছিল।

## তথ্যসূত্র

## আরও দেখুন
* অজিত পাই
* সৌরভ গঙ্গোপাধ্যায়
* ভারতীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 

বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইঙ্গ-ভারতীয় ব্যক্তিত্ব
বিষয়শ্রেণী:কর্ণাটকের ক্রিকেটার
বিষয়শ্রেণী:কর্ণাটক থেকে আগত ক্রিকেটার
বিষয়শ্রেণী:দক্ষিণাঞ্চলের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টেস্ট ক্রিকেটার
গুরশরণ সিং

**গুরশরণ সিং** (; জন্ম: ৮ মার্চ, ১৯৬৩) পাঞ্জাবের অমৃতসর এলাকায় জন্মগ্রহণকারী রেফারি ও কোচ এবং সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে দিল্লি ও পাঞ্জাব দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন।

## প্রথম-শ্রেণীর ক্রিকেট
১৯৮১-৮২ মৌসুম থেকে ১৯৯৪-৯৫ মৌসুম পর্যন্ত গুরশরণ সিংয়ের প্রথম-শ্রেণীর খেলোয়াড়ী জীবন চলমান ছিল। আন্তর্জাতিক দলের বিপক্ষে নিজস্ব প্রথম-শ্রেণীর প্রথম খেলায় শতরানের গৌরব অর্জন করেন। ১৯৮১-৮২ মৌসুমে সফররত ইংরেজ দলের বিপক্ষে ভারতের অনূর্ধ্ব-২২ দলের সদস্যরূপে এ কীর্তি লাভ করেন। তবে, তার খেলোয়াড়ী জীবনে পরবর্তীকালে এ প্রতিশ্রুতিশীলতা রক্ষা করতে পারেননি। দুই মৌসুম পর আহমেদাবাদে সফরকারী ওয়েস্ট ইন্ডিজ দলের বিপক্ষে মাঠে নামেন। পরিবর্তিত খেলোয়াড় হিসেবে শর্ট লেগ অঞ্চলে অপ্রত্যাশিতভাবে চারটি ক্যাচ মুঠোয় পুড়েন।

১৯৮৮-৮৯ মৌসুমে রুদ্ধশ্বাসপূর্ণ খেলায় সম্পৃক্ত ছিলেন। রঞ্জী ট্রফির কোয়ার্টার ফাইনালে বাংলার বিপক্ষে ২৯৮ রানে অপরাজিত ছিলেন। দলীয় সঙ্গীদের অভাবে তার দল বাংলার সংগৃহীত ৫৯৪ রানের লক্ষ্যমাত্রায় ৪৩ রানে পরাজিত হয়। তার এ দৃঢ়তাপূর্ণ ইনিংসের স্বীকৃতিস্বরূপ অবশেষে পরবর্তী মৌসুমে নিউজিল্যান্ড সফরে রাখা হয়। রঞ্জী ট্রফিতে ৭০ খেলায় অংশ নিয়ে ৪৭.২৯ গড়ে ৪০৬৭ রান সংগ্রহ করতে পেরেছিলেন।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন গুরশরণ সিং। ২২ ফেব্রুয়ারি, ১৯৯০ তারিখে অকল্যান্ডে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। এছাড়াও, ৮ মার্চ, ১৯৯০ তারিখে হ্যামিল্টনে অস্ট্রেলিয়া দলের বিপক্ষে একটিমাত্র একদিনের আন্তর্জাতিকে অভিষেক ঘটে তার।

১৯৮৩-৮৪ মৌসুমে সফরকারী ওয়েস্ট ইন্ডিজ দলের বিপক্ষে রজার বিনি’র পরিবর্তে অতিরিক্ত খেলোয়াড় হিসেবে মাঠে নামেন। আহমেদাবাদে সিরিজের ঐ তৃতীয় টেস্টে প্রথম খেলোয়াড় হিসেবে টেস্টে চার ক্যাচ তালুবন্দী করেন। ঘরোয়া ক্রিকেটে দূর্দান্ত খেলার স্বীকৃতিস্বরূপ ১৯৮৯-৯০ মৌসুমে নিউজিল্যান্ড গমনার্থে তাকে ভারত দলে রাখা হয়। সেখানে তিনি তার একমাত্র টেস্টে অংশ নেন। সাত নম্বরে ব্যাটিংয়ে নেমেছিলেন তিনি।

## ব্যক্তিগত জীবন
মাঠের বাইরে দিল্লিভিত্তিক ইন্ডিয়া স্টিল অথরিটির জ্যেষ্ঠ ব্যবস্থাপকের দায়িত্বে ছিলেন। আগস্ট, ২০১৮ সালে অরুণাচলপ্রদেশ দলের কোচ হিসেবে নিযুক্তি লাভ করেন। সেপ্টেম্বর, ২০১৯ সালে উত্তরাখণ্ডের কোচ হিসেবে মনোনীত হন।

## তথ্যসূত্র

## আরও দেখুন
* অতুল বাসন
* কুমার ইন্দ্রজিৎসিংজী
* এক টেস্টের বিস্ময়কারী
* ভারতীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* ভারতীয় একদিনের আন্তর্জাতিক ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 

বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অমৃতসর থেকে আগত ক্রিকেটার
বিষয়শ্রেণী:উত্তরাঞ্চলের ক্রিকেটার
বিষয়শ্রেণী:দিল্লির ক্রিকেটার
বিষয়শ্রেণী:পাঞ্জাবের (ভারত) ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:ভারতীয় ক্রিকেট কোচ
দ্বিতীয় বীর নরসিংহ

**দ্বিতীয় বীর নরসিংহ** () (রাজত্ব ১২২০-১২৩৪ খ্রিস্টাব্দ) ছিলেন হৈসল সাম্রাজ্যের একজন রাজা। তাঁর রাজত্বকালে হৈসলারা তামিল দেশের উপর ব্যাপক প্রভাব বিস্তার করে। তিনি কাদাভাস ও পান্ডিয়াদের পরাজিত করেন এবং জোড় করে তাদের আনুগত্য আদায় করেন। তিনি চোলা রাজা তৃতীয় রাজারাজ চোলার সমর্থক হিসাবে কাজ করেন, যিনি সম্ভবত তার জামাতা এবং যিনি পান্ডিয়া আক্রমণের বিরুদ্ধে ছিলেন। তাঁর শাসনামলে বীর নরসিংহ তামিল দেশের নিজস্ব বিষয়ের উপর নিবিড় নজরদারি ও নিয়ন্ত্রণ বজায় রাখার উদ্দেশ্যে শ্রীরঙ্গমের নিকটবর্তী কান্নুর কুপ্পাম কে তার দ্বিতীয় রাজধানী করে তোলে। পরে তিনি আবার চোলাদের জন্য লড়াই করেন এবং রামেশ্বরম পর্যন্ত পদযাত্রা করেন। কন্নড় কবি সুমনা ছিলেন রাজা দ্বিতীয় বীর নরসিংহের আদালতের কবি।

## পান্ডিয়াদের সাথে যুদ্ধ
দ্বিতীয় বীর নরসিংহের রাজত্বকালে, নেল্লোরের তেলুগু চোদা, ওয়ারাঙ্গালের কাকাতিয়া রাজবংশ এবং মাদুরাইয়ের পান্ডিয়াদের আক্রমণ প্রতিহত করার জন্য কাঞ্চিতে একটি হোয়সালা বাহিনী মোতায়েন করা হয়। চোলা তৃতীয় রাজারাজ পাণ্ডবদের বার্ষিক শ্রদ্ধা নিবেদন না করে অমান্য করেন। সুন্দরা পান্ডিয়া আক্রমণাত্মক হয়ে টেলারুর যুদ্ধে চোলাদের পরাজিত করেন। দ্বিতীয় বীর নরসিংহ চোলাদের সাহায্যে ছুটে আসেন। দক্ষিণ আর্কট প্রধানদের পরাজিত করেন এবং শ্রীরঙ্গম দখল করেন। ১২২০-১২৩৮ সালে মাগাদাই মান্দালাম আবার আক্রান্ত হন। হোয়সালা কমান্ডার আপ্পানা এবং গোপায়া এরপর পেরুমবালুরের যুদ্ধে পান্ডিয়ার মিত্র কোপারেরুঙ্গিঙ্গা প্রধানদের পথে চিদাম্বরম পৌঁছান। অবশেষে খবর পেয়ে কোপারুনজিঙ্গা প্রধানরা চোলা রাজা তৃতীয় রাজাকে মুক্ত করতে এবং চোলাদের মুক্ত রাজ্য হিসেবে বিবেচনা করতে ইচ্ছুক হয়ে, হোয়সালারা ১২৩১ সালে চোলা রাজাকে কাঞ্চিতে ফিরিয়ে নিয়ে যায়। একই সময়ে, দ্বিতীয় বীর নরসিংহ নিজে মহেন্দ্রমঙ্গলমের যুদ্ধে সুন্দরা পান্ডিয়াকে পরাজিত করেছিলেন।
## তথ্যসূত্র

বিষয়শ্রেণী:হৈসল সাম্রাজ্য
বিষয়শ্রেণী:হৈসল রাজবংশ
বিষয়শ্রেণী:১২৩৫-এ মৃত্যু
বিষয়শ্রেণী:হিন্দু রাজশাসক
বিষয়শ্রেণী:১৩শ শতাব্দীর ভারতীয় রাজশাসক
বিষয়শ্রেণী:১৩শ শতাব্দীর হিন্দু
গুয়াতেমালা জাতীয় ফুটবল ফেডারেশন

**গুয়াতেমালা জাতীয় ফুটবল ফেডারেশন** (, ; এছাড়াও **ফেদেফুত গুয়াতে**, **ফেনাফুটজি** এবং সংক্ষেপে **টেমপ্লেট** নামে পরিচিত) হচ্ছে গুয়াতেমালার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১৯ সালে প্রতিষ্ঠিত হয়েছে। এটি প্রতিষ্ঠার ২৭ বছর পর ফুটবলের সর্বোচ্চ সংস্থা ফিফার সদস্যপদ লাভ করে। অতঃপর ২০১৬ সালের ২৮শে অক্টোবর তারিখে সংস্থাটির সকল কার্যক্রম ফিফা দ্বারা স্থগিত করা হয়েছিল, তবে সংস্থার সাধারণীকরণ কমিটি সম্পূর্ণরূপে কার্যকরী হওয়ার পরে ২০১৮ সালের ৩১শে মে তারিখে এই স্থগিতাদেশ প্রত্যাহার করা হয়েছিল। অন্যদিকে, প্রতিষ্ঠার ৪২ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর গুয়াতেমালার রাজধানী গুয়াতেমালা সিটিতে অবস্থিত।

এই সংস্থাটি গুয়াতেমালার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে গুয়াতেমালান জাতীয় ফুটবল লীগ, গুয়াতেমালান নারী জাতীয় ফুটবল লীগ এবং কোপা দে গুয়াতেমালার মতো প্রতিযোগিতার সকল কার্যক্রম পরিচালনা করে। বর্তমানে গুয়াতেমালা জাতীয় ফুটবল ফেডারেশনের সভাপতির দায়িত্ব পালন করছেন হেরার্দো পাইজ এবং সাধারণ সম্পাদকের দায়িত্ব পালন করছেন উইলিয়াম মার্তিনেজ।

## কর্মকর্তা

## তথ্যসূত্র

## বহিঃসংযোগ
*  
* ফিফা-এ গুয়াতেমালা জাতীয় ফুটবল ফেডারেশন  
* কনকাকাফ-এ গুয়াতেমালা জাতীয় ফুটবল ফেডারেশন 

বিষয়শ্রেণী:গুয়াতেমালা জাতীয় ফুটবল ফেডারেশন
বিষয়শ্রেণী:১৯১৯-এ গুয়াতেমালা-এ প্রতিষ্ঠিত
বিষয়শ্রেণী:১৯১৯-এ প্রতিষ্ঠিত ক্রীড়া সংস্থা
বিষয়শ্রেণী:গুয়াতেমালার ক্রীড়া নিয়ন্ত্রণ সংস্থা
বিষয়শ্রেণী:গুয়াতেমালার ফুটবল পরিচালনা পরিষদ
বিষয়শ্রেণী:কনকাকাফের সদস্য
কোস্টা রিকান ফুটবল ফেডারেশন

**কোস্টা রিকান ফুটবল ফেডারেশন** (, ; এছাড়াও **ফেদেফুতবল** এবং**ফেদেফুত** নামে পরিচিত) হচ্ছে কোস্টা রিকার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২১ সালের ১৩ই জুন তারিখে প্রতিষ্ঠিত হয়েছে। এটি প্রতিষ্ঠার ৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৪০ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর কোস্টা রিকার রাজধানী স্যান হোসেতে অবস্থিত।

এই সংস্থাটি কোস্টা রিকার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লিগা এলপিডি, কোস্টা রিকান নারী ফুটবল চ্যাম্পিয়নশিপ, কোস্টা রিকান কাপ সুপারকোপা দে কোস্টা রিকার মতো প্রতিযোগিতার সকল কার্যক্রম পরিচালনা করে। বর্তমানে কোস্টা রিকান ফুটবল ফেডারেশনের সভাপতির দায়িত্ব পালন করছেন রদোলফো ভিয়ালোবোস এবং সাধারণ সম্পাদকের দায়িত্ব পালন করছেন মার্গারিতা এচেভেরিয়া।

## কর্মকর্তা

## তথ্যসূত্র

## বহিঃসংযোগ

*  
* ফিফা-এ কোস্টা রিকান ফুটবল ফেডারেশন  
* কনকাকাফ-এ কোস্টা রিকান ফুটবল ফেডারেশন 

বিষয়শ্রেণী:কোস্টা রিকান ফুটবল ফেডারেশন
বিষয়শ্রেণী:১৯২১-এ কোস্টা রিকায় প্রতিষ্ঠিত
বিষয়শ্রেণী:১৯২১-এ প্রতিষ্ঠিত ক্রীড়া সংস্থা
বিষয়শ্রেণী:কোস্টা রিকার ক্রীড়া নিয়ন্ত্রণ সংস্থা
বিষয়শ্রেণী:কোস্টা রিকার ফুটবল পরিচালনা পরিষদ
বিষয়শ্রেণী:কনকাকাফের সদস্য
বিষয়শ্রেণী:কোস্টা রিকায় ফুটবল
কোটেশ্বর শিব মন্দির

**কোটেশ্বর শিব মন্দির** বাংলাদেশের কুড়িগ্রাম জেলার রাজারহাট উপজেলায় অবস্থিত একটি প্রাচীন হিন্দু মন্দির। এই মন্দিরটির প্রধান বিগ্রহ দেবতা শিব। দেবীর নাম "ভ্রামরী দেবী" ও ভৈরব এর নাম "অম্বর ভৈরব"। এটি **কোটেশ্বর শিব দুর্গা মন্দির** নামেও পরিচিত।

## ইতিহাস
কামতেশ্বর নীলাম্বর সেন তার রাজধানী কামতাপুর থেকে রাজ্যের প্রান্তসীমা পর্যন্ত অনেকগুলো রাজপথ নির্মাণ করেছিলেন। এর মধ্যে নীলাম্বরী সড়ক এবং দর্পার মাল্লি উল্লেখযোগ্য। সড়ক দু’টি কামতাপুর থেকে বর্তমান রংপুরের মধ্য দিয়ে ঘোড়াঘাট পর্যন্ত বিস্তৃত ছিল। তিনি ১৪৮৩ খ্রিষ্টাব্দে কোটেশ্বরে (বর্তমান কুড়িগ্রাম জেলার রাজারহাট উপজেলায় অবস্থিত) একটি মন্দির প্রতিষ্ঠা করেন, যার ধ্বংসস্থলে ১৮৯৭ খ্রিষ্টাব্দে পাঙ্গেশ্বরী লক্ষ্মীপ্রিয়া নতুনভাবে মন্দির নির্মাণ করেন।

## অবস্থান
এ মন্দিরটি রংপুর বিভাগের কুড়িগ্রাম জেলার রাজারহাট উপজেলায় অবস্থিত। এটি ঘড়িয়ালডাঙ্গা ইউনিয়নের আওতাধীন।

## পূজা-পার্বণ
এই মন্দির প্রধান শিবরাত্রি খুব জাঁকজমক ভাবে পালিত হয়। বহু মানুষ শিবরাত্রি ব্রত পালন করে এখানে রাত্রি জাগরণ করে। এছাড়া এখানে দূর্গাপূজা এবং ভাগবত জয়ন্তী ও বেশ জনপ্রিয়। 
## তথ্যসূত্র

## বহিঃসংযোগ

বিষয়শ্রেণী:কুড়িগ্রাম জেলার হিন্দু মন্দির
বিষয়শ্রেণী:শিব মন্দির
বিষয়শ্রেণী:দুর্গা মন্দির
বিষয়শ্রেণী:কুড়িগ্রাম জেলার দর্শনীয় স্থান
বিষয়শ্রেণী:১৫শ শতাব্দীর হিন্দু মন্দির
বিষয়শ্রেণী:১৯শ শতাব্দীর হিন্দু মন্দির
বীর সোমেশ্বর

**বীর সোমেশ্বর** () (রাজত্ব ১২৩৪–১২৬৩ খ্রিস্টাব্দ) ছিলেন হৈসল সাম্রাজ্যের একজন রাজা। তামিল দেশের কাজে দ্বিতীয় বীর নরসিংহের ব্যস্ততার ফলে উত্তরাঞ্চলের অবহেলা করায় তাকে তুঙ্গাভদ্র নদীর দক্ষিণে সিউনায় আক্রমণের সম্মুখীন হতে হয়।

## তামিল দেশের রাজনীতিতে প্রভাব
১২২৫-১২৫০ সময়কালে, হোয়সালারা চোলা এবং পান্ডিয়াদের উপর সম্পূর্ণ প্রভাব দাবি করে দক্ষিণ ডেকানের উপর তাদের আধিপত্য মজবুত করে। সোমেশ্বরকে আসলে তামিল দেশের রাজারা সম্মানিত মামাদি ("চাচা") উপাধি প্রদান করেন। মাগাদাই মণ্ডলম ১২৩৬ সালে বীর সোমেশ্বর দ্বারা জয়ী হন। ১২৩৮ সালে যখন চোলা রাজা পান্ডিয়া অঞ্চল আক্রমণ করার চেষ্টা করেন তখন তৃতীয় চোলা রাজেন্দ্রর সঙ্গে মিত্র কিন্তু পান্ডিয়াদের সঙ্গে বন্ধুত্ব করার চেষ্টা করেন। তৃতীয় রাজেন্দ্র চোলা পরাজিত হওয়ার পর, বীর সোমেশ্বর আবার পান্ডিয়াদের বিরুদ্ধে চোলাদের কারণে লড়াই করে।

১২৫৪ সালে সোমেশ্বর তার রাজ্য দুই পুত্রের মধ্যে ভাগ করেন। এর মধ্যে রামনাথ কান্নুর ও তৃতীয় নরসিংহ তাদের মূল রাজধানী হালেবিদু থেকে রাজত্ব করেন। তাঁর পিতা দ্বিতীয় নরসিংহের মত সোমেশ্বরও রামনাথের সাথে কান্নুরে ফিরে আসেন যেখানে তিনি পাণ্ড্য রাজবংশের সদয়াবর্মণ সুন্দরা পান্ডিয়ান প্রথম কর্তৃক যুদ্ধে নিহত হন।
## তথ্যসূত্র

## গ্রন্থপঞ্জি
* Dr. Suryanath U. Kamat, A Concise history of Karnataka from pre-historic times to the present, Jupiter books, MCC, Bangalore, 2001 (Reprinted 2002) OCLC: 7796041 
* K.A. Nilakanta Sastri, History of South India, From Prehistoric times to fall of Vijayanagar, 1955, OUP, New Delhi (Reprinted 2002), 

বিষয়শ্রেণী:হৈসল সাম্রাজ্য
বিষয়শ্রেণী:হৈসল রাজবংশ
বিষয়শ্রেণী:১২৬৩-এ মৃত্যু
বিষয়শ্রেণী:হিন্দু রাজশাসক
বিষয়শ্রেণী:১৩শ শতাব্দীর ভারতীয় রাজশাসক
বিষয়শ্রেণী:১৩শ শতাব্দীর হিন্দু
ব্রুনাইয়ের ভূগোল

**[[ব্রুনাই]]** দক্ষিণ চীন সাগর এবং পূর্ব মালয়েশিয়ার সীমান্তবর্তী দক্ষিণ পূর্ব এশিয়ার একটি দেশ। এর ভৌগোলিক স্থানাঙ্ক হলো । দেশটি ছোট এবং এর মোট আয়তন ৫,৭৬৫ বর্গ কিমি (২,২২৬ বর্গ মাইল)। এটি আকারের সাথে যুক্তরাজ্যের নরফোক এর সমান এবং মার্কিন যুক্তরাষ্ট্রের ডেলাওয়্যার এর থেকে কিছুটা ছোট। এটি ভারত ও প্রশান্ত মহাসাগর সংযোগকারী দক্ষিণ চীন সমুদ্রের মধ্য দিয়ে গুরুত্বপূর্ণ সমুদ্র পথের নিকটবর্তী। দেশটি মালয়েশিয়ার দ্বারা প্রকৃতপক্ষে দুটি অংশে পৃথক হয়েছে, এটি মালয়েশিয়ার মধ্যে প্রায় ছিটমহল তৈরি করেছে।

মালয়েশিয়ার সাথে ব্রুনাই-এর ২৬৬ কিলোমিটার (১৬৫ মাইল) সীমানান্ত রয়েছে এবং এর ১৬১ কিমি (১০০ মাইল) সমুদ্র উপকূলরেখা রয়েছে।

## প্রাকৃতিক ভূগোল
ব্রুনাইয়ের ভূখণ্ডটি সমতল উপকূলীয় সমভূমি যা পূর্ব দিকে পার্বত্য এলাকার দিকে উঠে এসছে এবং পশ্চিমে পার্বত্য নিম্নভূমি। ভূমিকম্প একবারেই বিরল হলেও ব্রুনাই প্রশান্ত মহাসারের রিং অফ ফায়ারের পাশে অবস্থিত।

## জলবায়ু

ব্রুনাইয়ের জলবায়ু ক্রান্তীয় জলবায়ু এবং উচ্চতর উচ্চতায় ভারী বৃষ্টিপাতের সাথে আর্দ্র উপ-ক্রান্তীয় জলবায়ু বিরাজ করে। বন্দর সেরি বেগাওয়ান পৌরসভার জলবায়ু দুটি ঋতুসহ ক্রান্তীয় জলবায়ু। শুকনো মৌসুম খুবই উত্তপ্ত ()। আর্দ্র বা বর্ষাকাল সাধারণত উষ্ণ এবং আর্দ্র থাকে ()। দেশের বেশিরভাগ অংশ সমতল উপকূলীয় সমভূমি সাথে পূর্ব দিকে পার্বত্যময় এবং পশ্চিমে পার্বত্য নিম্নভূমি রয়েছে। দেশের সর্বনিম্ন বিন্দু সমুদ্রসমতল এবং সর্বোচ্চ বিন্দু হচ্ছে বুকিত প্যাগন (১,৮৫০ মিটার বা ৬,০৭০ ফুট)। ব্রুনাই টাইফুন এবং বন্যায়ও আক্রান্ত হয়েছে।

### জলবায়ু অঞ্চল
ব্রুনাই-মুয়ারা জেলা এবং বান্দর সেরি বেগাওয়ান উপকূলীয় অঞ্চল আর্দ্র ক্রান্তীয় এবং কম উঁচু উত্তর এবং মধ্য ব্রুনাই-মুয়ারা জেলা আর্দ্র উপ-ক্রান্তীয় ()।
তুতোং জেলার জলবায়ু ক্রান্তীয়, এর উত্তর অংশ উত্তপ্ত এবং দক্ষিণ অংশ উষ্ণ ()।
বেলায়েত জেলার জলবায়ু ক্রান্তীয়, উত্তরে উত্তপ্ত এবং দক্ষিণে কিছুটা উষ্ণ ()।
তেমবুরং জেলার উচ্চতর উচ্চতার দক্ষিণ অঞ্চলের জলবায়ু আর্দ্র উপ-ক্রান্তীয় এবং উপকূলীয় অঞ্চল ও কম উচু উত্তরাঞ্চল আর্দ্র ক্রান্তীয়। ()

## পরিসংখ্যান
**আয়তন:**
*মোট: 
*স্থল: 
*পানি: 

**সামুদ্রিক অধিকার:**
*আঞ্চলিক সমুদ্র:*

*[[একচেটিয়া অর্থনৈতিক অঞ্চল]]:*
 এবং  অথবা মধ্যবর্তী লাইন

**চরম উচ্চতা :**
*সর্বনিম্ন বিন্দু:*
দক্ষিণ চীন সাগর ০ মিটার
*সর্বোচ্চ বিন্দু:*
প্যাগন পর্বত ১,৮৫০ মিটার

**প্রাকৃতিক সম্পদ:**
পেট্রোলিয়াম, প্রাকৃতিক গ্যাস, কাঠ

**ভূমির ব্যবহার:**
*আবাদী জমি:*
০.৭৬%
*স্থায়ী ফসল:*
১.১৪%
*অন্যান্য:*
৯৮.১০% (২০১২)

**সেচ সম্পন্ন ভূমি:**
 (২০০৩)

**মোট পুনর্নবীকরণযোগ্য পানি সম্পদ:**

**স্বাদু পানির প্রত্যাহার (গার্হস্থ্য/শিল্প/কৃষি)**
*মোট:*
০.০৯&nbsp; ঘন কিমি/বছর (৯৭%/০%/৩%)
*জনপ্রতি প্রাপ্য:*
৩০১.৬ ঘন মিটার/বছর (২০০৯)

**পরিবেশ - বর্তমান সমস্যা:**
ইন্দোনেশিয়ার বনাঞ্চলে আগুন লাগার ফলে মৌসুমী ধোঁয়া/কুয়াশা

**পরিবেশ - আন্তর্জাতিক চুক্তি:**
*পক্ষে:*
জীববৈচিত্র্য, জলবায়ু পরিবর্তন, বিপন্ন প্রজাতি, বিপজ্জনক বর্জ্য, সমুদ্র আইন, ওজোন স্তর সুরক্ষা, জাহাজ দূষণ

## প্রাকৃতিক বিপর্যয়
যেহেতু দেশটি টাইফুন বেল্টের বাইরে অবস্থিত এবং বেশিরভাগ ক্ষেত্রেই ভূমিকম্পের দ্বারা অস্পৃশ্য, তাই এখানে বড় ধরনের দুর্যোগের সম্ভাবনা কম, যা এটিকে বসবাস এবং কাজ করার জন্য তুলনামূলকভাবে নিরাপদ এলাকা করে তোলে।নাতিশীতোষ্ণ আবহাওয়ার বিদেশীরা যারা কঠোর শীত এড়াতে চান তারা দেশটির মৃদু তাপমাত্রার কারণে দেশটিতে আকৃষ্ট হন।অতিরিক্তভাবে, আবহাওয়া বাইরের কার্যকলাপ এবং জলক্রীড়ার জন্য উপযুক্ত। 
## আরও দেখুন
*ব্রুনাই

## তথ্যসূত্র
তৃতীয় নরসিংহ

**তৃতীয় নরসিংহ** (রাজত্ব ১২৬৩-১২৯২ খ্রিস্টাব্দ) ছিলেন একজন হৈসল সাম্রাজ্যের রাজা। হৈসল সাম্রাজ্যের তার শাসনামলে, কান্নুরের রাজা, তার ভাই রামনাথের সাথে তার অভ্যন্তরীণ দ্বন্দ্ব সামনে চলে আসে। এছাড়াও তাকে সিউনা থেকে আগ্রাসনের সম্মুখীন হতে হয় যারা তার রাজধানী হালেবিদু আক্রমণ করে। যাইহোক, তৃতীয় নরসিংহ এই আক্রমণকে প্রতিহত করতে এবং তার রাজ্য রক্ষা করতে সক্ষম হন। তিনি তার উল্লেখযোগ্য পুত্র তৃতীয় বীর বল্লালকে তার স্থলাভিষিক্ত করেন।
## জীবনী
তৃতীয় নরসিংহ ১২৬৩ থেকে ১২৯২ সাল পর্যন্ত রাজত্ব করেন। হৈসল সাম্রাজ্যের তাঁর শাসনামলে কান্নুর থেকে রাজা ও তাঁর ভাই রামনাথের মধ্যে অভ্যন্তরীণ দ্বন্দ্ব প্রথম সারিতে চলে আসে। এছাড়াও তাকে সিউনা থেকে আগ্রাসনের সম্মুখীন হতে হয় যারা তার রাজধানী হালেবিদু আক্রমণ করে। যাইহোক, তৃতীয় নরসিংহ এই আক্রমণকে প্রতিহত করতে এবং তার রাজ্য রক্ষা করতে সক্ষম হন। তিনি তার উল্লেখযোগ্য পুত্র তৃতীয় বীর বল্লালকে তার স্থলাভিষিক্ত করেন।

তিনি ২৩তম জৈন তীর্থঙ্কর পরশনাথের পূজা করতেন এবং তাঁর আধ্যাত্মিক উপদেষ্টা ছিলেন মাঘনন্দী সিদ্ধার্থ (বালাতকারা গণে দিগম্বর সন্ন্যাসী)।

## তথ্যসূত্র

## গ্রন্থপঞ্জি
* 
* 
* Dr. Suryanath U. Kamat, A Concise history of Karnataka from pre-historic times to the present, Jupiter books, MCC, Bangalore, 2001 (Reprinted 2002) OCLC: 7796041

বিষয়শ্রেণী:হৈসল সাম্রাজ্য
বিষয়শ্রেণী:হৈসল রাজবংশ
বিষয়শ্রেণী:১২৯২-এ মৃত্যু
বিষয়শ্রেণী:হিন্দু রাজশাসক
বিষয়শ্রেণী:১৩শ শতাব্দীর ভারতীয় রাজশাসক
বিষয়শ্রেণী:১৩শ শতাব্দীর হিন্দু
ওসমানীনগর থানা

**ওসমানীনগর থানা** বাংলাদেশের সিলেট জেলার অন্তর্গত ওসমানীনগর উপজেলার একটি থানা।

## প্রতিষ্ঠাকাল
১৯৯৬ সালের ৫ জানুয়ারি বালাগঞ্জ থানার অধীনে প্রথম ওসমানীনগর থানা তথ্য কেন্দ্র চালু করা হয় এবং ২০০১ সালের ২৩ মার্চ ওসমানীনগর একটি সতন্ত্র থানা হিসেবে প্রতিষ্ঠা লাভ করে।

## প্রশাসনিক এলাকাসমূহ
ওসমানীনগর উপজেলার ৮টি ইউনিয়নের প্রশাসনিক কার্যক্রম ওসমানীনগর থানার আওতাধীন।

;ইউনিয়নসমূহ:
* ১নং উমরপুর
* ২নং সাদীপুর
* ৩নং পশ্চিম পৈলনপুর
* ৪নং বুরুঙ্গাবাজার
* ৫নং গোয়ালাবাজার
* ৬নং তাজপুর
* ৭নং দয়ামীর
* ৮নং উসমানপুর

## আরও দেখুন
* ওসমানীনগর উপজেলা
* সিলেট জেলা

## তথ্যসূত্র

## বহিঃসংযোগ

বিষয়শ্রেণী:সিলেট জেলার থানা
বিষয়শ্রেণী:ওসমানীনগর উপজেলা
ঘড়িয়ালডাঙ্গা ইউনিয়ন

**ঘড়িয়ালডাঙ্গা ইউনিয়ন** রংপুর বিভাগের কুড়িগ্রাম জেলার রাজারহাট উপজেলার একটি ইউনিয়ন। এই ইউনিয়নে ৯টি ওয়ার্ড, ১৪টি মৌজা, ৩১টি গ্রাম এবং ১১১টি পাড়া রয়েছে।

## ভৌগোলিক অবস্থান
### ভৌগোলিক অবস্থান
ঘড়িয়ালডাঙ্গা ইউনিয়নের পূর্ব দিকে রাজারহাট উপজেলা, দক্ষিণ - পশ্চিম দিকে তিস্তা নদী, উত্তরদিকে লালমনিরহাট জেলা এবং দক্ষিণ -দিকে বিদ্যানন্দ ইউনিয়ন অবস্থিত। ১নং ঘড়িয়ালডাংগা ইউনিয়ন মধ্য স্থানে অবস্থিত, ইউনিয়নে পূর্ব দক্ষিনে শেষ প্রান্তে বাবুর বাজার এবং পূর্ব উত্তরে মোস্তফির বাস ষ্ট্যান্ট।
### ইউনিয়ন পরিষদের অবস্থান
থাম্ব|ঘড়িয়ালডাঙ্গা ইউনিয়ন পরিষদ ভবন
ইউনিয়নটি কুড়িগ্রাম জেলাধীন রাজারহাট উপজেলা থেকে ০৬ কি.মি. পশ্চিমে লালমনিরহাট-রংপুর-গাইবান্ধা জেলার সীমানা ঘেষে অবস্থিত। পরিষদটি ঘড়িয়ালডাঙ্গা ইউনিয়নের পশ্চিম দেবত্তর মৌজার কাশেম বাজারের ভিতর দিয়ে ১৯০ মিটার দক্ষিণ দিকে অবস্থিত। কুড়িগ্রাম জেলার দুইটি ইউনিয়ন মডেল ইউনিয়ন নামে ঘোষণা করা হয় তার মধ্যে ঘড়িয়ালডাঙ্গা ইউনিয়ন মডেল হিসাবে প্রতিষ্ঠিত হয়েছিল।

### খাল ও নদ-নদী
ইউনিয়নের দক্ষিণ-পশ্চিম দিক ঘেষে দক্ষিণে ০৫ কি.মি. তিস্তা নদী প্রবাহিত। পশ্চিম সীমান্তে তিস্তা সড়ক সেতু ও তিস্তা রেল সেতু অবস্থিত। বর্ষাকালে তিস্তা নদীর উত্তর দিক (ভারত) থেকে নেমে আসা পাহাড়ী ঢলে বন্যায় দু কুল প্লাবিত হয়। প্রতি বছর অনেক ঘর-বাড়ি ও জমি নদীর জলের সাথে বিলিন হয়ে যায়। এছাড়া এখানে ঘড়িয়াল ডাঙ্গা বিল নামক প্রায় ১ কি.মি দৈর্ঘ্যর ধনুক আকৃতির একটি বিল রয়েছে।  

## বর্তমান ও প্রাক্তন পরিষদ

;১৯৯৭-২০০৩
;২০০৩-২০১১

; ২০১১-২০১৬
;

;
; ২০১৬-২০২১ 

; ২০২১- বর্তমান 
;

## পরিসংখ্যান
; গ্রাম ও জনসংখ্যা

; ভূমি

; অন্যান্য তথ্যাদি

## শিক্ষা প্রতিষ্ঠান
* প্রাথমিক বিদ্যালয় ১৯ টি
* মাধ্যমিক বিদ্যালয় ৫ টি
* কলেজ ২টি
* মাদ্রাসা ৪টি

### প্রাথমিক বিদ্যালয়
# খিতাব খাঁ সরকারী প্রাথমিক বিদ্যালয়
# নামা ভরট সরকারী প্রাথমিক বিদ্যালয়
# রাজমোহন সরকারী প্রাথমিক বিদ্যালয়
# সুলতান বাহাদুর মিঞা পাড়া সরকারি প্রাথমিক বিদ্যালয়
# বাঘ আছড়া সরকারি প্রাথমিক বিদ্যালয়
# শরিষা বাড়ি হাট প্রাথমিক বিদ্যালয়
# গতিয়াশাম সরকারী প্রাথমিক বিদ্যালয়
# পাটোয়ারি পাড়া সরকারী প্রাথমিক বিদ্যালয়
# পুটিকাটা সরকারি প্রাথমিক বিদ্যালয়
# বানছার হাট স-খা-না প্রাথমিক বিদ্যালয়
# ঘড়িয়ালডাঙ্গা সরকারী প্রাথমিক বিদ্যালয়
# সিংগার ডাবড়ীহাট সরকারী প্রাথমিক বিদ্যালয়
# কিসামত নাখেন্দা রেজিঃ বে-সরকারী প্রাথমিক বিদ্যালয়
# কমলাগঞ্জ রেজি প্রাথমিক বিদ্যালয়
# চায়না বাজার সরকারী প্রাথমিক বিদ্যালয়
# বাড়াই পাড়া সরকারি প্রাথমিক বিদ্যালয়
# খামার সরকারি প্রাথমিক বিদ্যালয়
# কিসামত গোবধা সরকারী প্রাথমিক বিদ্যালয়
# চর খিতাব খাঁ সরকারি প্রাথমিক বিদ্যালয়
;মাধ্যমিক বিদ্যালয় ও কলেজ
# সিংগার ডাবড়ী হাট বহুমূখী উচ্চ বিদ্যালয় ও কলেজ
# সিংগারডাবড়ী হাট মহাবিদ্যালয়
# সিংগার ডাবড়ী হাট আদর্শ বালিকা উচ্চ বিদ্যালয়
# সরকার বাড়ী উচ্চ বিদ্যালয়
# ঘড়িয়ালডাঙ্গা উচ্চ বিদ্যালয়
# ভীমশর্মা উচ্চ বিদ্যালয়
## অন্যান্য প্রতিষ্ঠান
* সিংগারডাবড়ীহাট বহুমুখী সমবায় সমিতি লিমিটেড
* রাজশাহী কৃষি উন্নয়ন ব্যাংকক, সিংগারডারড়ীহাট শাখা

## দর্শনীয় স্থান
* কোটেশ্বর শিব মন্দির
* ঘড়িয়ালডাঙ্গা জমিদার বাড়ি
* ঘড়িয়াল ডাঙ্গা বিল
* তিস্তা নদী

## উল্লেখযোগ্য ব্যক্তিত্ব

* বাদল খন্দকার (চলচ্চিত্র পরিচালক ও প্রযোজক)

## আরও দেখুন
* নজিমখাঁন ইউনিয়ন
* রাজারহাট উপজেলা

## তথ্যসূত্র

## বহিঃসংযোগ

* 


বিষয়শ্রেণী:রাজারহাট উপজেলার ইউনিয়ন
তাজপুর ইউনিয়ন

**তাজপুর ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* তাজপুর ইউনিয়ন, ওসমানীনগর; (সিলেট জেলা)
* তাজপুর ইউনিয়ন, সিংড়া; (নাটোর জেলা)
থিমিস্টো (প্রাকৃতিক উপগ্রহ)

**থিমিস্টো** (ইংরেজি: Themisto; ) বা ***' (ইংরেজি: ) হল [[বৃহস্পতি (গ্রহ)|বৃহস্পতির]] একটি [[প্রত্যক্ষ গতি|অগ্রমুখী]] [[অনিয়তাকার উপগ্রহ]]। ১৯৭৫ সালে আবিষ্কারের পর এটি হারিয়ে যায়। ২০০০ সালে এটি পুনরাবিষ্কৃত হয়।

== আবিষ্কার ও নামকরণ ==

থিমিস্টো উপগ্রহটি ১৯৭৫ সালের ৩০ সেপ্টেম্বর [[চার্লস টি. কোয়াল]] ও [[এলিজাবেথ রোমার]] কর্তৃক প্রথম আবিষ্কৃত হয়। সেই বছর ৩ অক্টোবর সেই আবিষ্কারের কথা ঘোষিত হয় এবং উপগ্রহটি চিহ্নিত হয় ***' (ইংরেজি: ) নামে। যদিও সেই সময় এই উপগ্রহটির কক্ষপথ সুনিশ্চিতকরণের উপযোগী যথেষ্ট পর্যবেক্ষণ চালিয়ে যাওয়া হয়নি এবং পরবর্তীকালে উপগ্রহটি হারিয়ে যায়।  (আরও দেখুন: হারানো গৌণ গ্রহ)

১৯৮০-এর দশকে জ্যোতির্বিজ্ঞান পাঠ্যপুস্তকগুলিতে পাদটীকার আকারে থিমিস্টোর কথা উল্লেখ করা হত। তারপর ২০০০ সালে একটি আপাতভাবে নতুন উপগ্রহ আবিষ্কার করেন স্কট এস. শেপার্ড, ডেভিড সি. জেউইট, ইয়াঙ্গা আর. ফার্নান্ডেজ ও ইউজিন এ. ম্যানিয়ার। এটিকে অভিহিত করা হয় **** (ইংরেজি: ) নামে। অনতিকালের মধ্যেই বিজ্ঞানীরা নিশ্চিত হলেন যে এই উপগ্রহটিই ১৯৭৫ সালে আবিষ্কৃত সেই উপগ্রহ। ২০০০ সালের ৬ অগস্ট ব্রেট জে. গ্ল্যাডম্যান, জন জে. ক্যাভেলার্স, জ্যঁ-মার্ক পেতিত, হান্স শোল, ম্যাথিউ জে. হোলম্যান, ব্রায়ান জি. মার্সডেন, ফিলিপ ডি. নিকোলসন ও জোসেফ এ. বার্নসের একটি দল একটি পর্যবেক্ষণ চালিয়েছিলেন। পর্যবেক্ষণটির কথা মাইনর প্ল্যানেট সেন্টারে প্রতিবেদনের আকারে জানানো হলেও তা আইএইউ সার্কুলার (আইএইউসি) হিসেবে প্রকাশিত হয়নি। স্কট এস. শেপার্ড প্রমুখের পর্যবেক্ষণটি তৎক্ষণাৎ এই পর্যবেক্ষণের সঙ্গে পরস্পর সম্পর্কযুক্ত করানো হয়।

২০০২ সালের অক্টোবর মাসে প্রাতিষ্ঠানিকভাবে এই উপগ্রহটি গ্রিক পুরাণের নদীদেবতা ইনাকাসের কন্যা তথা দেবরাজ জিউসের (জুপিটার) প্রেমিকা থিমিস্টোর নামে এই উপগ্রহটির নামকরণ করা হয়।

## বৈশিষ্ট্যসমূহ

থিমিস্টোর কক্ষপথটি বিশেষভাবে লক্ষণীয়। বৃহস্পতির অধিকাংশ প্রাকৃতিক উপগ্রহ এক-একটি স্বতন্ত্র গোষ্ঠীবদ্ধ অবস্থায় বৃহস্পতিকে প্রদক্ষিণ করলেও থিমিস্টোর কক্ষপথ কোনও গোষ্ঠীর অন্তর্ভুক্ত নয়। এই উপগ্রহটি গ্যালিলীয় উপগ্রহসমূহ ও হিমালিয়া গোষ্ঠী নামে পরিচিত অগ্রমুখী অনিয়তাকার উপগ্রহের প্রথম প্রথম গোষ্ঠীর মধ্যপথে অবস্থিত।

থিমিস্টোর ব্যাস প্রায় ৮ কিলোমিটার (৫ মাইল)। এই উপগ্রহের অ্যালবেডো আনুমানিক ০.০৪। এই তথ্যগুলি বিশ্লেষণ করে জানা গিয়েছে থিমিস্টোর পৃষ্ঠতলের আয়তন ২০০ থেকে ৩৮০ বর্গকিলোমিটারের মাঝামাঝি।

## তথ্যসূত্র

* 
* 

## বহিঃসংযোগ
* ডেভিড জেউইটের পৃষ্ঠাসমূহ
* বৃহস্পতির জ্ঞাত উপগ্রহসমূহ  (স্কট এস. শেপার্ড লিখিত)

বিষয়শ্রেণী:বৃহস্পতির উপগ্রহ
বিষয়শ্রেণী:অনিয়তাকার উপগ্রহ
বিষয়শ্রেণী:চার্লস টি. কোয়ালের আবিষ্কার
বিষয়শ্রেণী:স্কট এস. শেপার্ডের আবিষ্কার
বিষয়শ্রেণী:১৯৭৫-এ আবিষ্কৃত জ্যোতির্বৈজ্ঞানিক বস্তু
২০০০১১২১
বিষয়শ্রেণী:অনিয়মিত প্রাকৃতিক উপগ্রহ
এম এম নওয়াব আলী

**এম এম নওয়াব আলী** বাংলাদেশের খুলনা জেলার রাজনীতিবিদ ও মুক্তিযোদ্ধা যিনি তৎকালীন খুলনা-১০ আসনের সংসদ সদস্য ছিলেন।

## প্রাথমিক জীবন
এম এম নওয়াব আলী খুলনা জেলা জন্মগ্রহণ করেন।

## রাজনৈতিক জীবন
এম এম নওয়াব আলী ক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন খুলনা-১০ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:সম্ভাব্য জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:খুলনা জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
নানুতা

**নানুতা** ভারতের উত্তর প্রদেশের সাহারানপুর জেলার একটি শহর ও নগর পঞ্চায়েত। এটি সাহারানপুর-দিল্লি মহাসড়কের পাশে অবস্থিত। এটি সাহারানপুর শহর থেকে ৩২ কি.মি. দূরে ও দিল্লি-সাহারানপুর রাস্তার শামলি থেকে সাহারানপুরের দিকে ৩৫ কি.মি. দূরত্বে অবস্থিত। এই শহরটির কেন্দ্রীয় বাজার মশলাদার এবং সুস্বাদু পথ খাবারের জন্য বিখ্যাত।

## জনসংখ্যাতত্ত্ব
২০১১ সালের ভারতের জনশুমারি অনুযায়ী, নানুতার জনসংখ্যা ২২,৫৫১ জন, যার মধ্যে পুরুষ ৫২.৫৩% ও মহিলা ৪৭.৪৬%। নানুতার গড় স্বাক্ষরতার হার ৬৮.২৬%, যা জাতীয় স্বাক্ষরতার হার ৭৪.০৪% থেকেও কম। পুরুষদের স্বাক্ষরতার হার ৭৫.৮৪% এবং মহিলাদের ৫৯.৯%। নানুতায় ৬ বছরের নিচে জনসংখ্যার হার ১৪.৫১%। নানুতা এবং সংলগ্ন গ্রামগুলোতে রোর এবং রাজপুত সম্প্রদায়ের লোকদের বসবাস রয়েছে।

## শিক্ষা

* ইমাম বরগাহ সৈয়দ আসাদ আলী চত্ত 
* গুরুদ্বার মহিলা বিদ্যালয়  
* কিষাণ সেবক ইন্টার কলেজ 
* হর্ষ আধুনিক পাবলিক স্কুল 
* বিএসএম ডিগ্রি কলেজ 
* বিএসএম গ্লোবাল স্কুল 
* হুকুম সিং গার্লস ডিগ্রি কলেজ 
* গ্রিন ফিল্ড একাডেমি 
* ব্রাইট হোম পাবলিক স্কুল 
* সরকারী ডিগ্রি কলেজ (রাজকিয়া মহাবিদ্যালয়) 
* রেডিয়েন্ট পাবলিক স্কুল 
* চন্দর সান কনভেন্ট একাডেমি 
* হলি হোম পাবলিক স্কুল

## উল্লেখযোগ্য ব্যক্তিত্ব
* মামলুক আলী নানুতুবি –– দেওবন্দ আন্দোলনের পুরোধা ( ১৭৮৯ — ১৮৫১)
* মুহাম্মদ কাসেম নানুতুবি –– দারুল উলুম দেওবন্দের প্রতিষ্ঠাতাদের প্রধান ( ১৮৩২ — ১৮৮০ )
* মুহাম্মদ ইয়াকুব নানুতুবি –– দারুল উলুম দেওবন্দের সহকারী প্রতিষ্ঠাতা ( ১৮৩৩ — ১৮৮৪ )
* মুহাম্মদ মুনির নানুতুবি –– দারুল উলুম দেওবন্দের ৭ম আচার্য
## তথ্যসূত্র

বিষয়শ্রেণী:সাহারানপুর জেলার শহর ও নগর
নিজাম উদ্দীন আহমেদ

**নিজাম উদ্দীন আহমেদ** ( ৯ ডিসেম্বর ১৯৯০) বাংলাদেশের বরগুনা জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন পটুয়াখালী-৫ ও বরগুনা-৩ আসনের সংসদ সদস্য ছিলেন।

## প্রাথমিক জীবন
নিজাম উদ্দীন আহমেদ  সালে বরগুনা জেলা আমতলী উপজেলার কুকুয়া ইউনিয়নে জন্মগ্রহণ করেন। তার স্ত্রী জাকিয়া এলিচ আমতলী উপজেলা আওয়ামী লীগের সহসভাপতি।

## রাজনৈতিক জীবন
নিজাম উদ্দীন আহমেদ আইনজীবী ও মুক্তিযুদ্ধের সংগঠক ছিলেন। তিনি বরগুনা জেলা আওয়ামীলীগের সভাপতি ছিলেন। স্কুল থেকে তিনি রাজনৈতিক জীবন শুরু করেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন পটুয়াখালী-৫ আসন থেকে সংসদ সদস্য নির্বাচিত হন। এর পর তিনি ১৯৮৬ সালের তৃতীয় জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন বরগুনা-৩ আসন থেকে পুনরায় সংসদ সদস্য নির্বাচিত হন।

## মৃত্যু
নিজাম উদ্দীন আহমেদ ৯ ডিসেম্বর ১৯৯০ সালে ঢাকার ইঞ্জিনিয়ারিং ইনস্টিটিউটের সামনে সড়ক দূর্ঘটনায় মৃত্যুবরণ করেন।

## তথ্যসূত্র

বিষয়শ্রেণী:১৯৪০-এর দশকে জন্ম
বিষয়শ্রেণী:১৯৯০-এ মৃত্যু
বিষয়শ্রেণী:বরগুনা জেলার রাজনীতিবিদ
বিষয়শ্রেণী:বরগুনা জেলার আইনজীবী
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:১৯৪৮-এ জন্ম
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:আমতলী উপজেলার ব্যক্তি